1. Hvad er din holdning til og erfaringer med at være kritisk undersøgende på nettet?
2. Hvilken betydning tillægger du positionen Eleven som kritisk undersøger i undervisningen? Formuler tre eksempler på faglige situationer i forskellige fag, hvor elevpositionen er relevant. Diskuter, hvad eleverne skal lære i disse situationer.
3. Forestil dig, hvordan elevernes søgeprocesser ser ud i et forløb som ovenstående. Hvilke søge- og læsestrategier får de brug for? Hvordan kan du hjælpe dem til at formulere gode søgeord?
4. Hvordan kan du bedst støtte eleverne i arbejdet med at analysere og vurdere en hjemmeside, så de når omkring de seks faktorer og kommunikationssituationen?
5. Hvilke praktiske krav stiller inddragelsen af it i et konkret forløb, hvor eleverne skal finde viden på nettet – herunder adgangen til hjemmesider og læsning på skærm – og udarbejde en multimodal præsentation? Hvordan vil du håndtere disse krav? Hvordan kan eleverne hjælpe dig med tekniske løsninger, hvis nødvendigt?
6. Hvordan kan du give en faglig præcis feedback på de multimodale tekster, eleverne producerer i din undervisning (citerer de for eksempel korrekt, og overholder de loven om rettigheder til brug af billeder, musik og video)?